**ELŐTERJESZTÉS**

Mórágy Község Képviselő - testületének 2020. július 22-i

rendes/rendkívüli testületi ülésére

|  |  |
| --- | --- |
| Tárgy: | Pályázati kiírás a helyi civil szervezetek támogatására |
| Előterjesztő: | Glöckner Henrik polgármester |
| Előterjesztést készítette: | Füle Mária jegyzői megbízott |
| Előterjesztés száma: | 46. sz. |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Glöckner Henrik polgármester |

**Tisztelt Képviselő-testület!**

Mórágy Község Önkormányzata Képviselő-testülete a Mórágy Község Önkormányzat 2020. évi költségvetéséről szóló 2/2020. (II. 17.) önkormányzati rendeletében 3 200 000 Ft összegű támogatási keretet állapított meg a helyi civil szervezetek támogatására.

A Képviselő-testület helyi civil szervezetek, alapítványok, egyházak pénzügyi támogatásáról szóló 13/2013.(XI.4.) önkormányzati rendelete (továbbiakban: rendelet) értelmében a támogatást pályázati úton lehet elnyerni. A pályázat benyújtására húsz napot kell biztosítani, a pályázat benyújtására megállapított határidőt követő 30 napon belül a Képviselő-testület dönt a beérkezett pályázatokról.

A rendeletnek megfelelő pályázati kiírás és pályázati adatlap az előterjesztés mellékletét képezi.

Kérem a Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjen.

**Határozati javaslat**

Mórágy Község Önkormányzatának Képviselő-testülete a helyi civil szervezetek támogatására a határozat melléklete szerinti tartalommal pályázatot ír ki.

Mórágy, 2020. július 16.

Glöckner Henrik

polgármester